Taylor Swift

Taylor Alison Swift (natal le 13 decembre 1989) es un cantautor american. Su discographia, composition de canzonettas e reinventiones artistic ha recipite laude critic e ampie copertura mediatic. Nascite in West Reading, Pennsylvania, Swift se moveva a Nashville a etate 14 pro devenir un artiste country. Ella signava un contracto de composition de canzonettas con Sony/ATV Music Publishing in 2004 e un contracto de registration con Big Machine Records in 2005. Su album de debut self-titulate del 2006 faceva Swift le prime artiste femine country a scriber un album certificate platino in le Statos Unite.

Le proxime duo albumes de Swift, Fearless (2008) e Speak Now (2010), esplorava le genre de country pop. Le singulos "Love Story" e "You Belong with Me" de le prime album esseva le prime canzonettas country a occupar le vetta del chartas de pop e de tot genre de airplay in Statos Unite, respectivemente. Ella experimentava con le stylos rock e electronic in Red (2012), que presentava su prime canzonetta al vetta del Billboard Hot 100, "We Are Never Ever Getting Back Together", e rejecava su imagine de country in su album synth-pop, 1989 (2014), supportate per canzonettas de vetta como "Shake It Off", "Blank Space" e "Bad Blood". Le scrutinio mediatic inspirava Reputation (2017), con un stylo urbano, e su singulo al vetta "Look What You Made Me Do".

Post haber lasciate Big Machine, Swift signava con Republic Records in 2018 e publicava su septime album de studio, Lover (2019), sequite per le documentario autobiographic Miss Americana (2020). Ella se avantiava in le genre de indie folk e rock alternative in su duo albumes de 2020, Folklore e Evermore, que presentava le singulos "Cardigan" e "Willow" al vetta del Hot 100. Swift comenciava a registrar de nove su prime sex albumes post un disputation concernente lor mastros, publicante de nove Fearless (Taylor's Version) e Red (Taylor's Version) in 2021. Le singulo "All Too Well (10 Minute Version)" del secunde de illos deveniva le canzonetta le plus longe a occupar le vetta del Hot 100. Su album de 2022, Midnights, e su singulo "Anti-Hero" rompeva recordes de streaming de toto le tempore. Swift ha dirigite videos musical e filmes, como All Too Well: The Short Film (2021), e ha jocate roles secundari in alteres.

Con venditas de plus que 200 million discos globalmente, Swift es un del musicos le plus vendite in historia. Illa es le femina con le plus grande quantitate de auditiones in Spotify e le unico artiste con quinque albumes que apertura con plus que un million de copias vendite in le Statos Unite. Inter su honores il ha 12 premios Grammy, includente tres victorias in le categoria Album del Annada; un premio Emmy; 40 premios Music Awards American; 29 premios Billboard Music Awards; tres premios IFPI Global Recording Artist del Annada; e 92 registros mundial Guinness. Swift ha essite presentate in clasificationes como le 100 melior compositores de musica de tote le tempore secundo Rolling Stone, le artistas melior de tote le tempore secundo Billboard, le lista Time 100 e Forbes Celebrity 100. Honorate con titulos como Artista del Decada e Mulier del Decada, Swift es un defensor del derectos de artistas e del fortification de mulieres. Su musica es acreditate con influer un generation de cantatores e compositores.

Categoria:Cantator statounitese
Categoria:Cantautor anglophone
Categoria:Actrices statounitese